text: El Barça Alusport recupera el tron a la Copa Catalunya - FC Barcelona
  HomeSeccionsFutbol SalaPrimer EquipNotíciesEl Barça Alusport recupera el tron a la Copa Catalunya
  El Barça Alusport recupera el tron a la Copa Catalunya
  El Barça de futbol sala suma el cinquè trofeu de la Copa Catalunya, títol que l'any passat no va poder aconseguir
  El conjunt de Marc Carmona no es cansa de guanyar títols. L'últim aconseguit és la Copa Catalunya 2013/2014, guanyada aquest dijous contra el Marfil Santa Coloma i que suposa el cinquè triomf dels blaugrana en aquesta competició. Tots aquests títols converteixen el conjunt blaugrana en el gran dominador del futbol sala de casa nostra.
  Títol recuperat
  L'any passat, també a l'inici de la temporada, els homes de Marc Carmona no es van poder endur el títol. Després de superar l'Hospitalet a les semifinals (10-3), els barcelonistes no van poder amb el Marfil Santa Coloma a la gran final, i van acabar perdent per un gol dels colomencs a l'últim minut (3-2). La derrota suposava el primer títol de la història de la Copa Catalunya per als de Santa Coloma.
  Els darrers anys, però, el gran dominador del futbol sala català ha estat el conjunt blaugrana. De l'any 2008 al 2011 els culers van guanyar tres títols consecutius, als quals cal sumar-hi l'aconseguit durant la temporada 1999/2000. Ara cal afegir-hi l'aconseguit aquesta temporada 2013/2014, el cinquè del palmarès en una etapa brillant del futbol sala blaugrana.